Turkmaniston prezidenti Gurbanguli Berdimuhammedov keyingi haftada O‘zbekistonga rasmiy tashrif uyushtiradi. Turkmaniston hukumati majlisida mamlakat rahbarining 7-8 oktabr kunlari O‘zbekistonga qiladigan safariga tayyorgarlik masalasi muhokama qilingan. Ushbu tashrif oliy darajadagi o‘zbek-turkman muzokaralari doirasidagi navbatdagi uchrashuv bo‘lishi kutilmoqda. Ma’lumot uchun, O‘zbekiston prezidenti ushbu kelishuv doirasida 2014 yilning 23-24 oktabr kunlarida Turkmanistonda bo‘lib qaytgandi.